Predkladacia správa

	Na  základe  uznesenia  vlády SR č. 36 zo dňa  14. januára 2004 bodu   A.2  bol  dňom 
15. januára 2004 do funkcie prednostu Krajského lesného úradu v Žiline vymenovaný Ing. Karol Graňák. Dňa 12. 06. 2004 sa vzdal funkcie ku dňu 30. 06. 2004.

	Návrh na odvolanie a vymenovanie prednostu krajského lesného úradu podľa § 25 ods. 6 zákona č. 519/2003 Z.z., ktorým sa mení a dopĺňa zákon Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení neskorších predpisov a o zmene zákona Národnej rady Slovenskej republiky č. 222/1996 Z.z. o organizácii miestnej štátnej správy a o zmene a doplnení niektorých zákonov v znení neskorších predpisov a o zmene niektorých zákonov predkladá vláda na návrh ministra pôdohospodárstva SR. 

	Prednosta krajského lesného úradu je podľa § 5 ods. 4 zákona č. 312/2001 Z. z. o štátnej službe a o zmene a doplnení niektorých zákonov predstavený v politickej funkcii. 

	Vzhľadom na uvedené, predkladá minister pôdohospodárstva SR návrh na odvolanie a vymenovanie prednostu Krajského lesného úradu v Žiline, v ktorom navrhuje odvolať Ing. Karola Graňáka a vymenovať  Ing. Petra Bunčáka na dobu určitú od 1. júla 2004 do 30. septembra 2004.

	Materiál  nebol predložený na medzirezortné pripomienkové konanie a nemá finančný, ekonomický vplyv a ani vplyv na zamestnanosť.